open-index/open-wikipedia-markdown huggingface dataset:
Lapuanjoki

**Lapuanjoki** (ruots. *Lappo å*) on Lapuanjoen vesistön laskujoki, joka saa alkunsa Alavuden Sapsalammesta ja virtaa aluksi Pahajoki-nimisenä noin 20 kilometrin matkan Alavuden Kirkkojärveen (Alavudenjärvi) , josta joki jatkaa Kuortaneen, Lapuan ja Kauhavan kautta laskien vetensä Uudessakaarlepyyssä Pohjanlahteen. Suupuolta sanotaan Uudenkaarlepyynjoeksi. ()

Lapuanjoki on pituudeltaan noin 150&nbsp;km ja Pahajoki mukaan laskettuna noin 170&nbsp;km. Joen valuma-alueen pinta-ala on 4&nbsp;122&nbsp;km². Joen latvaosa Sapsalammilla on noin 113 metriä merenpinnan yläpuolella. Lapuanjoki virtaa Kuortaneenjärven läpi.

Lapuanjoen vedenlaatu on latvaosan Pahajoessa hyvä, alemmissa osissa tyydyttävä tai välttävä. Lapuan alapuoliseen osaan vaikuttavat vesirakentaminen, hajakuormitus ja sulfaattimailta tuleva kuormitus. Pääuoman alajuoksulla on paljon peruskuivattuja sulfaattimaita,
jotka happamoittavat vesiä erityisesti tulva-aikana. Keski- ja yläjuoksulla vedenlaatua heikentävät maa- ja metsätalouden hajakuormitus, asutuksen jätevedet ja turvetuotanto. Pahajoki ja latvapurot ovat kohtuullisen hyvässä luonnontilassa, vaikka maa- ja metsätalous kuormittavat niitäkin vaihtelevasti.

Lapuanjokeen laskevat vetensä mm. seuraavat joet: Lakajoki, Kaarankajoki, Uitonluoma, Tiistenjoki, Tiisipuro, Kätkänjoki, Nurmonjoki, Kauhavanjoki ja Töysänjoki.Antti Tuuri kuvaa kirjassaan *Perhokalastus Pohjanmaalla* Lapuanjoen tilaa, ja kirjan kuvaus on aiheuttanut laajaa keskustelua, lehtikirjoittelua ja eduskuntakyselyjä joen pelastamiseksi.

## Historiaa
Näsijärvi Pirkanmaalla laski noin 4&nbsp;000 vuotta sitten Lapuanjokea pitkin Pohjanlahteen. Maankohoamisen vuoksi Näsijärvestä murtui väylä Kokemäenjokeen, jonne se virtaa nykyään.

## Lähteet
*
### Viitteet
Erotiikka

__NOTOC__
**Erotiikka** (< kreikk. *erōtiko's*, 'rakkautta koskeva') on aistillista rakkautta ja rakkauselämää tai yleisesti seksuaalisuutta. 

## Katso myös
* Eroottinen kirjallisuus
* Seksifantasia

## Lähteet

## Aiheesta muualla
Faye Dunaway

**Dorothy Faye Dunaway** (s. 14. tammikuuta 1941 Bascom, Florida) on yhdysvaltalainen Oscar-palkittu näyttelijä.

## Ura

Dunaway opiskeli Bostonin yliopistossa ja esiintyi teatterissa vuosina 1962–1967. Hänen ensimmäinen elo­kuva­roolinsa oli vuonna 1967 ilmestyneessä elo­kuvassa *[[Huomenna on uusi päivä]]*. Samana vuonna hän sai roolin myös *[[Bonnie ja Clyde (elokuva)|Bonnie ja Clyde]]* -elokuvasta, josta hänet palkittiin Oscar-ehdokkuudella.

Hän esiintyi 1970-luvulla muun muassa elo­kuvissa *[[Korppikotkan kolme päivää]]*, *[[Palapeli (elokuva)|Palapeli]]*, *[[Pieni suuri mies]]*, *[[Chinatown (elokuva)|Chinatown]]* ja *[[Kasvot kuvaruudussa]]*, josta hän voitti Oscar-palkinnon.

Dunaway on voittanut Golden Globe -palkinnon kaksi kertaa sivuosasta (*[[Ellisin saari]]*, *[[Gia – kauneuden kirous]]*) ja kerran pääosasta (*Kasvot kuvaruudussa*).

## Yksityiselämä

Dunaway on ollut naimisissa kaksi kertaa ja hänellä on tähti Hollywood Walk of Famella.

## Valikoitu filmografia

* *[[Huomenna on uusi päivä]]* (1967)
* *[[Bonnie ja Clyde (elokuva)|Bonnie ja Clyde]]* (1967)
* *[[Palapeli (elokuva)|Palapeli]]* (1970)
* *[[Pieni suuri mies]]* (1970)
* *[[Chinatown (elokuva)|Chinatown]]* (1974)
* *[[Korppikotkan kolme päivää]]* (1975)
* *[[Kasvot kuvaruudussa]]* (1976)

## Lähteet

## Aiheesta muualla
Latvamätä

**Latvamätä** on kalsiumin puutoksesta aiheutuva kasvitauti. Latvamätä tummuttaa (mädättää) esimerkiksi kasvavan tomaatin pohjan syömäkelvottomaksi. Syynä voivat olla liian pieni kalsiumpitoisuus, liiallinen kalium- tai magnesiumpitoisuus tai korkea johtoluku. Yleinen syy latvamädän syntymiseen on kuitenkin kalsiumin saannin häiriintyminen. Liian suuri ilmankosteus tai veden puute aiheuttavat myös latvamätää. Myös juuriston ongelmat, kuten liian suuret vesimäärät tai kasvualustan kylmyys, voivat olla syynä.

Myös perunarutto saattaa aiheuttaa tomaattien mustumista.

## Lähteet

## Aiheesta muualla
*Kotipuutarha-lehden keskusteluista
Kaivuono

**Kaivuono** (, ) on kunta Tromssan läänissä Pohjois-Norjassa. Kaivuonon kunta sijaitsee Yykeänvuonon itälaidalla, jossa on myös vuonosta erkaneva Kaivuono. Sen perukan Pirttivaaran kylästä on itäisintä Ruijaa lukuun ottamatta linnuntietä lyhin matka Pohjoiselta jäämereltä Suomeen, Haltille: runsas 27,5 kilometriä.

Kunnan maapinta-ala on 950&nbsp;km². Vuoden 2023 alussa Kaivuonossa oli tasan 2&nbsp;000 asukasta. Keskustaajama on nimeltään Olderdalen. Kunnan läpi kulkee E6-tie.

Kaivuonon kunta rajoittuu pohjoisessa ja idässä Raisiin, kaakossa Suomen Enontekiöön, lounaassa Omasvuonon kuntaan, sekä luoteessa Yykeänvuonoon (Lyngenvuono).

## Kyliä ja paikkoja

Junttaniemi, Kaivuono, Norssi/Notkoniemi, Olmavankka, Pirttivaara, Siennalahti, Talvisvankka

## Suosittu sukelluskohde
Vuonon pohjassa makaa useitakin saksalaisia sota-aluksia; tämä on tehnyt paikasta suositun sukelluskohteen jo 1970-luvulta alkaen. Vesi on kirkasta ja paikalla esiintyy runsaasti sekä kampeloita että kissakaloja, minkä takia myös sukelluskalastajat suosivat paikkaa.

Urheilusukeltajat kutsuvat paikkaa Tirpitziksi, koska juuri siellä oli sotavuosina saksalaisen taistelulaiva Tirpitz suojattu erikoistukikohta ja X-luokan pienoissukellusveneet tekivät uskaliaan hyökkäyksensä.

Saksalaiset purkivat pääosan varusteista vetäytyessään Norjasta ja norjalainen Hǿvdingin pelastusyhtiö, joka osti Norjan valtiolta kaikki saksalaiset sotaromut vuosina 1945–1946, purki loput kiinteät rakenteet 1950-luvun alussa. Muutamia yksittäisiä kallioon upotettuja sukellusveneverkon kappaleita oli jäljellä vielä 1990-luvulla.

Paikka oli väärinkäytösten vuoksi pitkään sukelluskiellossa 1990-luvulla. 

## Lähteet

## Aiheesta muualla
Yykeä

**Yykeä** (vanhemmissa kirjallisissa lähteissä myös *Jyykeä*, , ) on Norjan kunta Lyngenin niemimaalla Tromssan läänissä Pohjois-Norjassa. Sen pinta-ala on 813 neliökilometriä ja asukasluku 2&nbsp;714 vuoden 2023 alussa. Kunnan keskustaajama on Yykeänmuotka eli Muotka (). Alue on kuuluisa huikeista merinäkymistään ja linnustostaan. Yykeän kirkko on vuodelta 1782.

## Maantiede
Kunta sijaitsee pääosin nimensä mukaisen niemen pohjoisosassa sekä osittain lähes niemen halki yltävän Kjosen-lahden eteläpuolella. Kuntaa ja Lyngenin niemeä ympäröi lännessä Ullsfjorden-vuono ja idässä Yykeänvuono ja sen perukka, Storfjorden.

Kunnan ja niemen pinnanmuotoja hallitsevat paikoin jopa yli 1&nbsp;800 metrin korkeuteen yltävät vuoret, jotka on nimetty ”Lyngenin alpeiksi” (Lyngsalpene tai Lyngsfjellan). Suurella osalla huipuista korkeus jää noin 1&nbsp;000 ja 1&nbsp;600 metrin välille. Hallitsevia laaksoja kunnassa ovat pohjoisesta etelään luettuna Nordlenangsbotn (Kvasstinddalen), Reindalen, Veidalen, Strupskardet, Russedalen, Stortinddalen, Fastdalen, Tytebærdalen, Kvalvikdalen ja Lyngsdalen.

Kunnan korkeimpiin kuuluvia huippuja:

## Kyliä ja paikkoja
Itarivuono (Nordlenangen), Yykeänvankka (Furuflaten), Kariniemi (Karnes), Kolsivuopio (Kvalvik), Kuotsavuopio (Rottenvik), Yykeänmuotka eli Muotka (Lyngseidet), Muotkalahti (Kjosen), Voivuono (Pollen), Vuosvankka (Furuflaten)

## Tunnettuja henkilöitä
* Kirsten Hansteen (1903–1974), poliitikko, Norjan ensimmäinen naispuolinen ministeri
* Just Knud Qvigstad (1853–1957), kielitieteilijä

## Lähteet

## Aiheesta muualla
Matala

__NOTOC__
**Matala** voi tarkoittaa seuraavia:

* matala, esineen korkeutta kuvaava adjektiivi.
* matala, matalikon synonyymi.
* Matala, kylä Simossa.
* Matala, ravintola Oulussa.
* Matala, kunta Angolassa
* Matala, antiikin ainainen kaupunki Kreetalla
* Mátala, kylä Faistóksen kunnassa Iraklionin alueyksikössä Kreetan alueella Kreikassa.
* Matala Ocean Race, vuosittainen Oulun vesillä järjestettävä purjehduskilpailu.

## Henkilöitä

* Sari Matala, *Saana* (s. 1973), suomalainen laulaja

### Kuvitteellisia henkilöitä

* Jimi Matala (*Earthworm Jim*), samannimisen yhdysvaltalaisen piirrossarjan päähenkilö
* Mato Matala, hahmo Richard Scarryn lastenkirjoissa

## Saaria
* Matala, saari Haminassa.
* Matala, saari ja suojelualue Kontiolahdella.
* Matala, saari Uudenkaupungin edustalla.
* Matala, saari Sieskarien saariryhmässä Uudenkaupungin edustalla.
* Matala, saari Huuvarinaukossa Uudenkaupungin edustalla.

## Järviä
* Matala, järvi Tohmajärvellä
* Pieni-Matala, järvi Mäntyharjussa.
Tobey Maguire

**Tobias ”Tobey” Vincent Maguire** (s. 27. kesäkuuta 1975 Santa Monica, Kalifornia, Yhdysvallat) on yhdysvaltalainen näyttelijä. Tunnetuimmat roolityönsä hän on tehnyt elokuvissa *[[Pleasantville – Onnellisten kaupunki]]*, *[[Oman elämänsä sankari]]*, *[[Spider-Man – hämähäkkimies]]*, *[[Seabiscuit – amerikkalainen legenda]]* ja *[[Brothers (vuoden 2009 elokuva)|Brothers]]*. 

Tobey Maguirella ja Jennifer Meyerillä on kaksi lasta: vuonna 2006 syntynyt tytär ja vuonna 2009 syntynyt poika. Pari tapasi toisensa vuonna 2003 ja he avioituivat vuonna 2007. Lokakuussa 2016 he ilmoittivat eroavansa, mutta Meyer jätti vasta vuoden 2020 syksyllä parin eroanomuksen. Maguire on seurustellut yhdysvaltalaisen mallin Tatiana Dietemanin kanssa vuodesta 2018 lähtien.

## Filmografia

### Tuottajana
**[[25th Hour – viimeinen ilta]]* (2002)
**[[Seabiscuit – amerikkalainen legenda]]* (2003)
**[[Country Strong]]* (2010)
* *[[Seeking Justice]]* (2011)
**[[Rock of Ages]]* (2012)
**[[Pawn Sacrifice]]* (2014)

## Lähteet

## Aiheesta muualla
*
Härmä (kasvitauti)

**Härmät** ovat härmäsienten aiheuttamia yleisiä ja nopeasti leviäviä kasvitauteja. Härmä tarttuu useisiin kasvilajeihin, ja sen huomaaminen on helppoa, koska itiöpesäkkeet ovat suuria ja vaaleita. Se on valkeaa tai vaaleanharmaata jauhomaista kasvustoa lehtien pinnalla, erityisesti versoissa ja nuorissa lehdissä. Härmä kasvaa vain kasvin maanpäällisissä osissa, joissa sen pienet itiöpesäkkeet lopulta yhtyvät suuremmiksi kokonaisuuksiksi. Tartunta lähtee leviämään alalehdistä ylöspäin. Myös varret saavat osansa härmästä. Tauti ei varsinaisesti tapa kasvisolukkoa, vaan näivettää lehdet, kun kasvilta loppuvat ravinteet. Se heikentää yhteyttämistä ja pilaa ulkonäön, mutta myös heikentää ravintokasvien, kuten mansikan, vadelman ja herukoiden satoa. Aikuiset puut ja pensaat kestävät yleensä taudin ilman, että siitä olisi haittaa enää seuraavana kesänä, kun taas perennoilla ja monilla muilla ruohovartisilla kasveilla aikainen tartunta voi aiheuttaa kasvin kuoleman tai heikentää sitä merkittävästi.

Härmä viihtyy viileässä, varjoisassa ja huonosti tuulettuvissa kasvustoissa. Korkea ilmankosteus saa härmän itämään ja leviämään terveisiin lehtiin. Se leviää suvullisena tai suvuttomana itiönä kasvilta toiselle ilmavirtausten mukana. Vaikka se iskeekin yleensä sateisina ja kylminä kesinä, niin suvuton aste puolestaan tarvitsee kuivan ja lämpimän jakson. Härmän tartuntaa voi edesauttaa liiallinen typpilannoitus. Taudille alttiimpia ovat nuoret kasvinosat, kuten vastaleikattujen pensaiden uusi kasvusto, kun vanhat kasvinosat kestävät paremmin vahvemman pinnan ja soluissa mahdollisesti olevan härmää torjuvien aineiden vuoksi.

Tautia voi esiintyä melkein millä tahansa kasvilla, mutta havuihin, vesikasveihin ja saniaisiin sitä ei tule. Mansikasta on olemassa härmänkestäviä lajikkeita, kuten 'Jonsok', 'Honeoye' ja 'Bounty'. 

## Härmä viljassa
*[[Erysiphe graminis]]* eli sieni, joka aiheuttaa härmän, selviää kylmissä olosuhteissa. Se selviää talven yli viljapelloissa. Härmän suosimia olosuhteita yritetään karsia tartuntojen vähentämiseksi. Jos viljakasvusto on liian tiheä, ilma ei pääse liikkumaan, mikä nostaa kasvuston ilmankosteutta suureksi ja lisää härmän leviämisriskiä.

Härmää voidaan torjua kemiallisilla kasvinsuojeluaineilla.

## Lähteet

## Aiheesta muualla

* Yle.fi: Poista härmä kasveista luonnollisesti
Operaatio Salama

**Operaatio Salama** () oli kroaattisotilaiden ja poliisin yllätyshyökkäys Itä-Kroatiassa aluetta miehittäneitä serbejä vastaan Kroatian sodan aikana 1. toukokuuta 1995. Tässä hyökkäyksessä kroaatit valtasivat takaisin serbien miehittämän Kroatiaan kuuluvan Länsi-Slavonian osan. Alue oli YK:n suoja-alue.

Operaatio Salama kesti 31 tuntia. Se alkoi 1. toukokuuta kello 5:30 ja päättyi seuraavana päivänä iltapäivällä. Siihen osallistui noin 7200 kroaattia, joista 42 kuoli ja 162 haavoittui. 

Hyökkäyksen kohde oli Pakracin-Okucanin alue, jolla asui ennen iskua noin 13&nbsp;000 serbiä. Se muodosti YK:n läntisen suoja-alueen, jota UNPROFOR-joukkojen piti suojella. Joukot eivät kuitenkaan puuttuneet toukokuun 1. päivän tapahtumiin.

Kroaateille operaatio merkitsi Länsi-Slavonian vapauttamista. Alue oli merkittävä muun muassa moottoritien ja rautatien takia. Kroaatteja vastassa oli 5&nbsp;500 serbikapinallista ja Serbian sotilasjoukko. Serbejä kaatui noin 350 ja haavoittui 1&nbsp;000–1&nbsp;200. Kesäkuun alkuun mennessä noin 12&nbsp;000 serbiä oli paennut alueelta.

Serbikomentaja Milan Martić tulitti tykistöllä kostoksi Zagrebia, Sisakia ja Karlovacia operaatiota seuranneina päivinä.

Eräät YK:n virkailijat syyttivät heti tapahtumien jälkeen kroaatteja ihmisoikeusrikkomuksista. Seuraavalla viikolla paikalla käynyt Human Rights Watch -järjestö ilmoitti rikkomuksia olleen, mutta ne eivät olleet laajamittaisia ja ne vaatisivat lisätutkimuksia.

## Lähteet
Operaatio Medakin motti

**Operaatio Medakin tasku** (, ) oli Kroatian armeijan hyökkäys Kroatian sodassa 9.–17. syyskuuta 1993 Likan alueella sijaitsevan Medakin kylän (lähellä Gospicia) ympärillä olevan pienen alueen valtaamiseksi serbeiltä. Valtauksen onnistumisen jälkeen YK:n rauhanturvaajat määräsivät kroatialaiset perääntymään alkuperäisiin asemiin. Perääntymisen aikana kroatialaiset tulittivat YK:n joukkoja ja tuhosivat serbien asuttamia kyliä.

## Tapahtumat
Vallattu alue oli viisi kilometriä pitkä, kuusi kilometriä leveä, ja sillä asui ennen valtausta noin 400 serbisiviiliä. Kroatialaiset Mirko Noracin johtamat joukot valtasivat sen noin kahdessa päivässä. Jugoslavia-tuomioistuimessa 2004 luetun syytekirjelmän mukaan operaation seurauksena alueen kylät tuhottiin asumiskelvottomiksi, ja serbiväestö menetti kotinsa ja elinmahdollisuudet alueella.

16. syyskuuta kanadalaiset rauhanturvaajat pakottivat kroaatit palaamaan alkuperäisiin asemiin. Sitä edeltävinä päivinä YK joukot olivat kokeneet tykistön tulitusta ja kroatialaisten iskuja rynnäkkö- ja konekivääreillä. Kroatian armeijan tappiot olivat 27 kuollutta, YK:lla ei ollut tappioita.

Kroaatit suostuivat YK:n vaatimuksiin vetäytymisestä. He viivyttelivät vetäytyessään, ja päästessään alueelle kanadalaiset huomasivat, että kroaatit olivat pyrkineet hävittämään jäljet etnisestä puhdistuksesta ja tuhoamaan kaiken serbiastuksen alueelta.

Kanadassa tapahtumista kuultiin vasta vuosia myöhemmin. Alueella oli vähän kanadalaisia journalisteja, ja viranomaiset tiedottivat tapahtumista vain erikseen kysyttäessä.

Jugoslavia-tuomioistuimessa vuonna 2004 Kroaattien operaatiokomentajaa Mirko Noraćia ja alempia komentajia Tihomir Oreškovićia ja Stjepan Grandićia syytettiin Gospicin alueen rikoksista, joihin kuuluivat kidutukset, tapot, ryöstöt ja asuntojen tuhoaminnen. Kaikki kolme on tuomittu vankilaan.

Vuonna 2012 kuulusteltiin useita muitakin sotilaita mutta heidät vapautettiin.

## Lähteet

## Aiheesta muualla
* ICTY - Indictment of General Rahim Ademi
* ICTY - Indictment of General Janko Bobetko
Ensimmäinen buurisota

**Ensimmäinen buurisota** tai **Transvaalin sota** oli ensimmäinen yhteenotto brittien ja Transvaalin buurien välillä. Yhteenoton syntyä joudutti Sir Theophilus Shepstone, joka liitti Transvaalin (Etelä-Afrikan tasavalta) brittien omistukseen 1877. Britit lujittivat valtaansa englantilaisten ja zulujen sodan jälkeen suurimmassa osassa Etelä-Afrikan siirtomaa-alueita vuonna 1879. Buurit protestoivat pakkoliittämistä nousemalla kapinaan joulukuussa 1880.

Ensimmäinen buurisota alkoi 16. joulukuuta 1880 Transvaalin buurien ampuessa laukauksia Potchefstroomin kylässä pian sen jälkeen, kun Transvaal oli julistanut itsenäisyytensä Isosta-Britanniasta. Tätä seurasi Bronkhorstspruitin taistelu 20. joulukuuta 1880. Buurit väijyttivät brittien saattueen ja tuhosivat sen. Brittien varuskunnat Transvaalissa joutuivat piiritetyiksi 22. joulukuuta 1880 ja piiritys kesti 6. tammikuuta 1881 asti.

Buurit pukeutuivat arkivaatteisiinsa, jotka olivat useimmiten väriltään khakia tai maanvärisiä, kun taas britit käyttivät yhä kuuluisaa kirkkaanpunaista univormuaan. Afrikan luonnossa brittisotilaat erottuivat kauaksi, mikä helpotti jo valmiiksi taitavina tarkka-ampujina tunnettujen buurien taistelutoimintaa.

Brittiläisen varuskunnan piiritys johti Laing’s Nekin taisteluun 28. tammikuuta 1881. Kenraalimajuri Sir George Pomeroy Colleyn johtamat brittijoukot yrittivät murtaa buurien asemat Drakensbergin vuoristossa vapautuakseen piirityksestä. Piet Joubertin komentamat buurit kuitenkin torjuivat kaikki jalka- ja ratsuväen hyökkäykset.

Schuinshoogten taistelussa 8. helmikuuta 1881  brittiläiset joukot hädin tuskin pelastuivat tuholta. Suurin nöyryytys briteille kuitenkin tapahtui 27. helmikuuta 1881 Majuba Hillin taistelussa, kun buurijoukot valtasivat rynnäköllä kukkulan, jolta brittiläiset joukot ajettiin pois kovin tappioin. Colley kaatui tässä taistelussa.

Imperialistisista sodista eroon pyrkinyt William Gladstonen johtama brittihallitus katsoi sodan hävityksi ja allekirjoitti aselevon 6. maaliskuuta. Lopullinen rauhansopimus allekirjoitettiin 23. maaliskuuta 1881. Transvaalin buureille myönnettiin itsehallinto, jonka mukaan Britannia huolehti sen ulkopolitiikasta.

## Lähteet

## Aiheesta muualla

* War Museum of the Boer Republics. Anglo Boer War Museum (accessed 24 December 2003)
* A Handbook of the Boer War by Gale and Polden, Limited, from Project Gutenberg
Nukleiinihappo

**Nukleiinihapot** eli DNA (deoksiribonukleiinihappo) ja RNA (ribonukleiinihappo) ovat orgaanisia happoja, jotka sisältävät eliön geneettisen tiedon.

## Rakenne

Nukleiinihappojen rakenneyksiköt ovat nukleotidejä, jotka koostuvat fosfaatti-, sokeri- ja emäsosista. DNA:n sokeriosa on deoksiriboosi, jonka 2. hiileen on liittyneenä vety, kun taas RNA:n sokeri on riboosi ja siinä on kakkoshiileen liittyneenä OH-ryhmä. Perusemäksiä on viittä erilaista: adeniini, tymiini, guaniini, sytosiini ja urasiili. Urasiili esiintyy tymiinin tilalla RNA:ssa. 

Nukleotidit liittyvät nukleiinihappoketjuksi fosfaattiosan kiinnittyessä fosfo­di­esteri­sidoksen välityksellä sokeriosan 5'-hiileen. Nukleiinihapot kasvavat vain sokeriosan päädystä, joten nukleiinihappoketjuilla on suunta. Merkinnät 3' ja 5' ilmaisevat nukleiinihapon suuntaa. 5'-pää on ketjun fosfaattiin päättyvä puoli, kun taas 3'-pää loppuu sokeriin.

DNA esiintyy yleensä kahden nukleiinihappoketjun muodostamana kaksoiskierteenä, kun taas RNA esiintyy yleensä yksöisrihmana. Erilaiset tekijät stabiloivat DNA-kaksoiskierteen rakennetta. Ensinnäkin emästen niukkaliukoisuus veteen ajaa niitä molekyylin sisään ja fosfaattiryhmien hydrofiilisyys vetää ne molekyylin ulkopuolelle (veden vaikutus). Lisäksi vetysidokset emästen välillä aiheuttavat spesifisen pariutumisen siten, että adeniini (puriiniemäs) liittyy kahdella vetysidoksella kiinni tymiiniin (pyrimidiiniemäs), RNA:ssa urasiiliin, ja guaniini (puriiniemäs) kolmella vetysidoksella sytosiiniin (pyrimidiiniemäs).

## Tehtävä

Nukleiinihapot toimivat eliöissä perinnöllisen informaation säilytysmolekyyleinä. Eliö valmistaa tarvitsemansa proteiinit nukleiinihappojen emäsjärjestyksen pohjalta.

## Lähteet

## Aiheesta muualla
Action Force

**Action Force** eli **G. I. Joe: A Real American Hero** on Hasbron armeijahenkinen action-figuurisarja, josta tehtiin myös sarjakuvalehtiä ja piirrosanimaatioita. Sarjakuvia tuottivat muun muassa Marvel Comics ja Dark Horse Comics -kustantamot, tuotteliain ja tunnetuin sarjan tekijöistä lienee Larry Hama. Vuodesta 2008 lähtien IDW Publishing on jatkanut sarjakuvien julkaisemista. Figuurit ja sarjakuvat uudelleennimettiin Euroopassa *Action Forceksi* luultavasti liian Yhdysvalta-keskeisyyden välttämiseksi. Sarjan perusidea on, että Yhdysvaltain armeijan erikoisjoukko Action Force taistelee pahaa terroristijärjestöä Cobraa vastaan.

Hasbro alkoi tuottaa sotilasnukkeja 1960-luvulla pojille, vastavetona tyttöjen Barbie-nukeille, ja alun perin ne olivatkin lähes samankokoisia. Vuonna 1982 hahmoista tehtiin *[[Tähtien sota]]* -figuurien korkuisia ja ne saavuttivat suursuosion, minkä johdosta alettiin tuottaa sarjakuvia, animaatiosarjaa ja pelejä. Vuonna 1985 *G. I. Joe* oli parhaiten myyvä lelu Yhdysvalloissa.

Sarjakuvaa julkaisi Suomessa Semic vuosina 1988–1995.

## Taustaa
Action Force on Yhdysvaltain armeijan salainen erikoisyksikkö, jonka tarkkaan valituilla jäsenillä on perustaistelutaitojen lisäksi erikoisosaamista jollakin sodankäynnin alalla. Cobra on terroristijärjestö ja Action Forcen päävihollinen.

Action Forcen päämaja sijaitsi aikaisemmin tavallisen sotilasalueen alla, mutta se tuhoutui myöhemmin. Eräs Cobran tärkeimmistä tukikohdista oli Cobra-saari, joka oli syntynyt maanjäristyksen seurauksena. Toinen Cobran tukialue oli Springfieldin kulissikaupunki. Action Forcen hyökättyä sinne paikka evakuoitiin ja asukkaat siirrettiin Cobra-saarelle.

## Henkilöitä
### Action Force
* Hawk, Action Forcen johtaja.
* Snake Eyes, Scarlettin poikaystävä, AF:n Ninja Forceen kuuluva Arashigake-klaanin ninja.
* Scarlett, Snake-eyesin tyttöystävä.
* Storm Shadow, ninja
* Duke
* Stalker
* Roadblock

### Cobra ja muut viholliset
* Cobra Commander, Cobra-järjestön johtaja.
* Destro, asetehtailija, Baronessin rakastettu.
* Baroness, Yksi Cobran alkuperäisistä johtajista.
* Dr. Mindbender, Cobran tiedemies. Loi muun muassa Serpentorin.
* Zartan, Cobran palkkamurhaaja.
* Firefly, Cobran palkkamurhaaja ja sabotööri.
* Serpentor, Dr. Mindbenderin luoma hirviö, joka yritti kaapata Cobran.

## Muissa medioissa
### Televisiosarjat
**[[G.I. Joe: A Real American Hero]]* (1983)
**[[G.I. Joe: The Revenge of Cobra]]* (1984)
**[[Action Force (vuoden 1985 animaatiosarja)|Action Force]]* (1985–1986)
**[[G.I. Joe: A Real American Hero (vuoden 1989 animaatiosarja)|G.I. Joe: A Real American Hero]]* (1989–1991)
**[[G.I. Joe Extreme]]* (1995–1997)
**[[G.I. Joe: Sigma 6]]* (2005–2006)
**[[G.I. Joe: Resolute]]* (2009)
**[[G.I. Joe: Renegades]]* (2010–2011)

### Elokuvat
**[[Action Force: The Movie]]* (1987)
**[[G.I. Joe: Spy Troops]]* (2003)
**[[G.I. Joe: Valor vs. Venom]]* (2004)
**[[G.I. Joe: The Rise of Cobra]]* (2009)
**[[G.I. Joe: Kosto]]* (2013)

## Aiheesta muualla
*http://www.yojoe.com/ (englanniksi)
*http://www.perunamaa.net/sarjakuvat/actionforce.php (suomalaisten Action Force-lehtien kansikuvat)
The Cure for Insomnia

**The Cure for Insomnia** () on vuonna 1987 julkaistu juoneton, noin 87 tuntia pitkä videolle kuvattu taide-elokuva, joka koostuu L. D. Grobanista lukemassa 4&nbsp;080-sivuista runoaan yhdistettynä satunnaisiin pätkiin erotiikkaa ja heavy metal -videoita. Elokuva oli aikanaan *[[Guinnessin ennätysten kirja]]n* tunnustama maailman pisin elokuva. 2000-luvulla on kuitenkin julkaistu muutamia sitä pidempiä elokuvia, kuten *[[Cinématon]]* ja *[[Modern Times Forever (Stora Enso Building, Helsinki)]]*.

Elokuvan ensiesitys oli Chicagon The School of the Art Institutessa 31. tammikuuta – 3. helmikuuta 1987. Ei ole selvillä, onko elokuvaa näytetty yleisölle sen jälkeen. 

## Aiheesta muualla
*
Mesodermi

**Mesodermi** on yksi alkionkehityksen alussa määräytyvistä alkiokerroksista, joka sijaitsee alkiolevyssä  endodermin ja ektodermin välissä. 

Mesodermin soluista syntyy mm. selkäranka, selkäjänne, sydän, verisuonet, verisolut, munuaiset, lihakset, luita, ruumiinontelon seinämä ja ihon verinahka. Varhaisessa mesodermissa sijaitsee alkion gastrulaation aloittava organisaattorikeskus. 

## Muodostus

Mesodermi syntyy varhaisesta ektodermista endodermin indusoimana. Parhaiten **mesodermin** induktio tunnetaan kynsisammakolla (*Xenopus*), jonka yksilönkehitystä on tutkittu runsaasti. *Xenopus*-varhaisalkio on jakautunut kahteen erinäköiseen puoliskoon: vaaleampaan ruskuaisen täyttämään vegetaaliseen puoleen ja pigmentoituneeseen tummaan animaaliseen puoleen. Vegetaalisesta puolesta kehittyy endodermi ja animaalisesta puolesta pääsääntöisesti ektodermi. Vegetaalinen puoli sisältää erityisiä munasolusta perittyjä proteiineja (mm. Vg-1 ja VegT), jotka viestittävät osaa animaalisesta puolesta kehittymään mesodermiksi. 

Erilaiset monimutkaiset viestireitit vaikuttavat mesodermin erilaistumiseen moniksi mesodermityypeiksi.

## Mesodermityypit

Alla on lueteltuna alkion mesodermityypit, sekä niistä kehittyvät yksilön osat.

# Kordamesodermi: selkäjänne
# Dorsaalimesodermi: selkäranka, kylkiluut, lihaksia, verinahka
# Lateraalilevymesodermi: sydän ja verenkiertoelimistö, ruumiinontelon seinämä
# Intermediaarinen mesodermi: munuaiset, sukupuolirauhaset
# Pään mesodermi: kasvojen luustolihakset

## Katso myös
*Gastrulaatio
* Kehitysbiologia
Tank Girl

**Tank Girl** oli Jamie Hewlettin piirtämä ja Alan Martinin käsikirjoittama sarjakuva, joka ilmestyi ensimmäisen kerran vuonna 1988 *Deadline Magazinessa*. Myöhemmin sarjaa käsikirjoitti Peter Milligan.

Vuonna 1995 sarjakuvasta tehtiin elokuvasovitus *[[Tank Girl (elokuva)|Tank Girl]]*, mutta se ei saavuttanut suurempaa menestystä. Deadline-lehti lopetettiin samana vuonna, eikä sarjakuva ole ilmestynyt sen jälkeen.

## Suomennettu albumi

*
Aleksei Jermolov

**Aleksei Petrovitš Jermolov** (; 4. kesäkuuta (J: 24. toukokuuta) 1777 Moskova – 23. huhtikuuta (J: 11. huhtikuuta) 1861 Moskova) oli venäläinen kenraali ja Venäjän romantiikan ajan sotasankari. Hänen karismaattista johtotaitoaan ylistivät runoissaan Aleksandr Puškin, Vasili Žukovski ja muut runoilijat.

Jermolov astui armeijan palvelukseen vuonna 1791. Vuodet 1798–1801 hän joutui viettämään maanpaossa Kostromassa liian vapaamielisten näkemystensä vuoksi. Jermolov kunnostautui Napoleonin sodissa. Tämän jälkeen hän johti Kaukasian valloitusta.

Jermolov joutui eroamaan tehtävistään 1827 epäiltynä yhteyksistään dekabristikapinaan. Viimeiset 30 elinvuottaan hän vietti huvilallaan Orjolissa.
Operaatio Maslenica

**Operaatio Maslenica** oli kroaattien tekemä hyökkäys Zadarin lähellä Kroatian sodassa 22. tammikuuta - 10. helmikuuta 1993. Tämä merkitsi kroaattien voimistumista ja propagandavoittoa kroaateille. Maslenican silta oli yhdysväylä Etelä- ja Pohjois-Kroatian välillä ja siksi strategisesti tärkeä kohde. Serbit olivat vallanneet Maslenican sillan syyskuussa 1991.

Kroaatit hyökkäsivät 22. tammikuuta 1993 Zadarin seuduilla. Kolmen päivän aikaana vallattiin 15 kylää Zadarin ympäristöstä. Niiden avulla syntyi kulkuyhteys Etelä-ja Pohjois-Kroatian välille.

YK:n turvallisuusneuvosto vaati kroaatteja vetäytymään valtaamiltaan alueilta 31. heinäkuuta 1993 mennessä, ja asetti alueelle 2000 rauhanturvaajaa. Kroatia ei päästänyt YK:n joukkoja kaikkialle mihin nämä halusivat.

Vaikka kroaatit valtasivat Maslenican sillan, he kykenivät rakentamaan ainoastaan tilapäisen ponttonisillan, jonka kautta kulki vain hieman liikennettä, sillä Maslenican sillan seutu ja Zemunikin lentokenttäkin olivat serbien tykkitulen alla.

Operaatio Maslenicaa pidetään sodan käännekohtana, sillä se oli kroaattien ensimmäinen merkittävä voitto serbeistä. Sillä oli suuri merkitys kummankin osapuolen joukkojen taisteluhengelle.

## Lähteet
Operaatio Pyörretuuli

**Operaatio Pyörretuuli** (, ) joulukuussa 1991 oli kroaattien epäonnistunut hyökkäys Kroatian sodassa. 
Kroaattien joukkojen hyökkäys alkoi 102. prikaatin ja tankkipataljoonan voimin Kupa-joen matalan kohdan yli aikaisin aamulla 12. joulukuuta 1991.

Ylityskohta oli kylien Gračanica Šišinečka ja Stankovac välistä kylän Šišinec lähellä. Tämä kansalliskaartin ja erikoispoliisin tekemä hyökkäys päättyi ilman merkittävää enenemistä, paitsi muutaman kylän verran, ja vetäytyvät kroattijoukot kärsivät tappioita. Operaatio loppui 13. joulukuuta 1991.

Operaatio liittyi laajempaan serbien niin kutsumaan Operaatio Unaan.

102. prikaatin suorittama hyökkäys epäonnistui pääosin joukkojen kouluttamattomuuden, korkeiden komentajien vastuuttomuuden ja joukkojen kurittomuuden takia. Suunnittelijoilla ei ollut käsitystä taistelukentän todellisista oloista, eivätkä joukot kyenneet toteuttamaan mutkikkaita sotilaallisia operaatioita. Muutamia kymmeniä kuoli operaatiossa.

## Lähteet
Operaatio Hurrikaani (sota)

**Operaatio Hurrikaani** () oli Kroatian armeijan hyökkäys Kroatian sodassa 12. joulukuuta 1991 – 3. tammikuuta 1992 Jugoslavian kansanarmeijaa ja Länsi-Slavonian paikallispuolustusjoukkoja vastaan Savajoen laaksossa Länsi-Slavoniassa. Operaatio tapahtui Länsi-Slavoniassa Papukin vuorella ja sen ympäristössä. Kroaatit valtasivat merkittävän Pakrac–Požega-tien, joka vei Itä-Slavoniaan läntisestä Kroatiasta, ja turvasivat taemman Podravska magistralan rauta- ja maantien.

Hyökkäys tapahtui monella alueella pitkin Länsi-Slavonian rintamaa. Papukin sektorilla kaksi joukko-osastoa teki pihtiliikkeen serbien asemiin. Eräällä sektorilla kroaatit vapauttivat Vocinin ja humin 15. joulukuuta 1991, ja etenivät serbien tukialueelle Bučjeen. Slatina sektorilla kroaatit valtasivat Požegan alueella 15.–18. joulukuuta 1991 Novo Zvečevomin, Kamenskan ja muutamia muita kyliä. 19. joulukuuta serbit valtasivat Mašička Šagovinan kylän Nova Gradiškan sektorilla. 127. prikaati eteni edelleen ja valtasi Grahovljane ja Dragovićin kylät 24.–25. joulukuuta, ja sillä välin 104. Kroatian armeijan prikaati valtasi Kusonjen. 25. joulukuuta 1991 kroaatit olivat edenneet serbian tukialueella Bučjeen.

Operaatio oli menestyksekäs, ja vain tulitauko esti kroaatteja etenemästä Savajoelle. Kroaatit valloittivat tässä hyökkäyksessä osan Länsi-Slavoniasta; kroaattiarmeija HV vapautti 170 neliökilometriä maata Kroatialle, ja valtasi 21 serbien linnoitettua asemaa.
Kondrati Rylejev

**Kondrati Fjodorovitš Rylejev** (; 29. syyskuuta (J: 18.&nbsp;syyskuuta) 1795 Batovo, Venäjän keisarikunta – 25. heinäkuuta (J: 13. heinäkuuta) 1826 Pietari, Venäjän keisarikunta) oli venäläinen runoilija ja dekabristikapinan johtohenkilöitä.

## Virka-ura
Rylejev palveli Venäjän armeijassa nuorena vänrikkinä Napoleonin sodissa vuosina 1814–1818. Tämän jälkeen hänestä tuli siviilioikeuden asessori, jossa virassa hän palveli Pietarin oikeusvirastossa aikalaisten mukaan luotettavasti ja oikeudenmukaisesti. Hän kirjoitti sanomalehtiin arvostelevia runoja. Runoja lukeneet liberaalit salaliittolaiset kutsuivat hänet jäseneksi ja myöhemmin johtajaksi Pohjoinen salaseuraan.

## Kirjallinen ura
Hän julkaisi vuosina 1823-1825 Aleksandr Bestuževin kanssa *Poljarnaja Zvezda* -nimistä vuosikirjaa. 

Rylejevin runoissa henkii isänmaanrakkautta ja vapauden ihailua. Tunnetuin on kokoelma *Dumy* (ven. Думы, ’Mietelmiä’), lisäksi merkittävä on esimerkiksi eeppinen runoelma *Vojnarovski* (ven. Войнаровский). Hänen kootut teoksensa ovat ilmestyneet Pietarissa ja Leipzigissa (1864, laajennettu painos).

Hän oli runoilijana myöhäisklassisti, jonka historiallisia runoelmia pidettiin jo ilmestyessään vanhahtavana.

Dekabristikapinassa 14. joulukuuta 1825 Rylejev oli mukana tuomassa sotilaita Senaatinaukiolle. Kapinan kukistuttua hänet vangittiin ja hirtettiin yhdessä neljän muun päätekijän kanssa.

## Lähteet

## Aiheesta muualla
Ruona (Kuortane)

**Ruonan** kylä sijoittuu Kuortaneen kunnan pohjoisosaan. Kylä on levittäytynyt pääasiassa Kuortaneenjärven pohjoisrannalle ja Nisosjärven ympärille. Lisäksi laajalla alueella olevassa kylässä on asutusta myös Haarajärven, Reunan ja Sauna-ahon alueille. Kylä rajoittuu pohjoisessa Lapuan kaupunkiin, idässä Alajärven kaupunkiin, etelässä Kuortaneen kirkonkylään, lännessä Kuortaneenjärveen ja Salmen kylään.

Ruonan kylään muutti ensimmäinen asukas Simo Juhonpoika vuonna 1549 hyville kaski- ja pyyntimaille. Hän oli myös koko Kuortaneen ensimmäisiä asukkaita. 

Lapuan hiippakunnan koulutuskeskus Haapaniemen hiippakuntakartano sijaitsee Ruonalla Kuortaneenjärven rannalla. 

Suomen sodan ratkaisutaistelut käytiin Ruonan Nurminiemessä 31.8.–1.9.1808.

Vuonna 2008 Ruona valittiin vuoden eteläpohjalaiseksi kyläksi.

## Lähteet

## Kirjallisuutta
*Ranta-Maunus, Alpo (toim.): *Ruona : kylä historian laineilla*. Kuortaneen Ruonan kyläyhdistys Ruonan Rinki, 2013. .

## Aiheesta muualla
*Ruonan kotisivut 
*Haapaniemen hiippakuntakartanon kotisivut
Löyä

**Löyä** on suomalainen kylä, joka sijaitsee Kuortaneen kunnan kaakkoisosassa. Rajanaapureita ovat etelässä Alavus, idässä Alajärven Lehtimäki ja Alavuden Töysä. Löyän kylässä sijaitsee kylän mukaan nimensä saanut Löyänjärvi.
Kroatian asevoimat

**Kroatian asevoimat** () on jaettu kolmeen puolustushaaraan maavoimiin, merivoimiin ja ilmavoimiin ja ilmatorjuntaan. Sen vahvuus on rauhan aikana 17&nbsp;500 aktiivipalveluksessa olevaa miestä ja 6&nbsp;000 reserviläistä. Miespuolisen 16-49-vuotiaan väestön perusteella laskettuna Kroatiassa on noin 1&nbsp;035&nbsp;712 miehen reservi, josta 771&nbsp;323 miestä on palveluskelpoisia. 

Kroatiassa on yleinen asevelvollisuus 19 vuotta täyttäneille miehille, mutta maa luopui kutsunnoista vuonna 2008. Vapaaehtoiset voivat edelleen suorittaa 14 viikkoa kestävän varusmiespalveluksen. Asevelvollisuus palautetaan käyttöön vuonna 2026. Se koskee valikoivasti 18–30-vuotiaita miehiä, tarkoituksena on kouluttaa noin kuudesosa ikäluokasta. Naisille palvelus on vapaaehtoinen. Palvelusaika on kaksi kuukautta. Asepalveluksen sijaan voi suorittaa siviilipalveluksen, joka kestää 3–4 kuukautta.

Asevoimat taistelivat Kroatian sodassa ja tukivat myös Bosnian puolella taistelevaa Bosnian kroaattiarmeijaa.

## Lähteet
Kaaranka

**Kaarangan** kylä sijaitsee Kuortaneen itäosassa, Kaarankajärven ympäristössä Etelä-Pohjanmaan maakunnassa. Pohjoisessa rajakylänä on Ruonan kylä, lännessä Kirkonkylä, etelässä Leppälänkylä ja idässä entisen Lehtimäen kunnan Länsikylä. Kuortaneen keskustaan on matkaa noin kahdeksan kilometriä.
Länsiranta (Kuortane)

**Länsiranta** on Kuortaneen kylä ja sijaitsee kunnan länsiosassa Kuortaneenjärven länsirannalla rajoittuen pohjoisessa Salmen kylään, idässä Kuortaneenjärveen, etelässä Mäyryn kylään ja lännessä Nurmon ja Lapuan rajaan. Kylä on muodoltaan pitkänomainen sijoittuen kylää halkovan Länsirannantien ympärille. Kylän pituus Länsirannantietä pitkin on noin 7 kilometriä, asutusalueen pinta-ala noin 600 hehtaaria ja koko kylän pinta-ala metsä mukaan lukien noin 5&nbsp;000 hehtaaria. 

Länsiranta kuuluu yhdessä Kuhajärven ja Lapuanjokirantojen ohella Kuortaneenjärven valtakunnallisesti arvokkaaseen maisema-alueeseen. Länsirannan pohjalaistalot kuuluvat yhdessä Kuortaneen Ruismäen talojen kanssa Suomen valtakunnallisesti merkittäviin rakennettuihin kulttuuriympäristöihin.

Länsirannalla sijaitsee Kuortaneen ainoa malmikaivos, niin kutsuttu Ruukin runni, joka perustettiin vuonna 1724.

## Kirjallisuutta
*Hämäläinen, Paula (toim.): *Pihasta pihaan : Kuortaneen Länsirannan kyläkirja.* Mäyry: Länsirantaaset, 2008. .

## Lähteet
Yhdeksän mustaa joutsenta

**Yhdeksän mustaa joutsenta** -teos on kokoelma Swanin sisarusten kirjeitä vuosilta 1884&ndash;1917, ja sen on toimittanut Anni Swanin poika Antero Manninen. Carl Gustaf Swanin ja Emilia Malinin yhdeksän tytärtä olivat kaikki nuoruudessa tummahiuksisia, mistä nimi teokselle on saatu. Teoksen on julkaissut Suomalaisen Kirjallisuuden Seura 1994.

## Teoksen päähenkilöt
* Helmi Swan (1864–1938 ; puoliso Gustaf Pfaler) 
* Aino Swan (1865–1959) 
* Saimi Swan (1867–1944 ; puoliso Eero Järnefelt)
* Elli Swan (1868–1954) 
* Toini Swan (1870–1949) 
* Lyyli Swan (1872–1974)
* Anni Swan (1875–1958 ; puoliso Otto Manninen)
* Ilma Swan (1876–1969)  
* Nelma Swan (1878–1970 ; puoliso Christian Sibelius)

## Lähteet
Luhtala-Kivenmäki

**Luhtalan** ja **Kivenmäen** kylät sijoittuvat Kuortaneen lounaisosaan. Rajanaapureina ovat Mäyryn kylä pohjoisessa, Ylipään kylä idässä sekä Alavuden kaupunki lännessä ja etelässä. Vuonna 1999 kylissä asui 97 henkeä. Kylällä toimi Kuortaneen Polttoturve Oy (1940 luvulta - 1970 luvulle), jonka toimintaa VAPO Oy nykyään jatkaa.

## Aiheesta muualla
*Kuortane.fi/luhtala-kivenmaki
Poliittinen laululiike

**Poliittinen laululiike** on yleisnimitys Suomessa 1970-luvun alussa vaikuttaneesta vasemmistolaisesta poliittisesta laululiikkeestä. Se tunnetaan myös nimellä *edistyksellinen laululiike*.

## Esittäjiä

Liikkeen kantaviin voimiin kuuluivat muiden muassa säveltäjät Kaj Chydenius, ja Eero Ojanen, Toni Edelmann sekä Otto Donner. Suuri osa levyistä julkaistiin Love Records -levymerkillä.

Tunnetuimpia poliittisen laululiikkeen edustajia olivat muun muassa Agit-prop-kvartetti, Koiton laulu, poliittishenkistä teatteria tehneen KOM-teatterin lauluryhmä, laulaja-näyttelijä Kristiina Halkola, ohjaaja-laulaja Kaisa Korhonen, runoilija-laulaja Aulikki Oksanen, laulaja Arja Saijonmaa sekä varsinkin vanhoja työväenlauluja esittänyt Reijo Frank.

Laululiike sai paljon vaikutteita ja materiaalia Chilen sotilasvallankaappauksesta 1973. Laululiikkeen suosio laski 1970-luvun puolivälissä. 1970-luvun työväenlaulut nousivat uuteen suosioon 1990-luvulla, jolloin useista genren levyistä julkaistiin cd-painoksia ja maassa järjestettiin monia nostalgisia poliittisen musiikin konsertteja. Samaan aikaan Suomeen syntyi myös uusia nuorempien sukupolvien perustamia yhtyeitä, joiden tuotanto imi vahvasti vaikutteita 1970-luvun laululiikkeen tuotannosta. Tunnetuimpia näistä yhtyeistä ovat suureen kaupalliseen menestykseen yltänyt Ultra Bra sekä Varaque.

Poliittisesta laululiikkeestä kertovia dokumenttielokuvia ovat Jouko Aaltosen vuonna 2006 ensi-iltansa saanut elokuva *[[Kenen joukoissa seisot (elokuva)|Kenen joukoissa seisot]]* sekä Peter von Baghin ja Jouko Aaltosen ohjaama Agit-prop -yhtyeeseen keskittyvä elokuva *[[Lauluja utopiasta]]* (2017).

## Katso myös
*Nueva canción

## Lähteet

## Kirjallisuutta
* 
* 
* 
* 

## Aiheesta muualla
* Miska Rantanen: Toverit herätkää! 1970-luvun poliittisen laululiikkeen matka nuorisomuodiksi. Työväentutkimus 2000.
* Emmi Jauhiainen: Laulu ottaa kantaa. Lahden ammattikorkeakoulun opinnäytetyö 2008. (PDF)
Endodermi

**Endodermi** () on gastrulaation aikana syntyneen alkiosolumassan alin kerros, eli se sijaitsee mesodermin ja ektodermin alla. Lopullinen endodermi muodostuu, kun alku-uurteen tuottamat solut vaeltavat viskeraalisen endodermin solujen väliin levittäytyen ja samalla korvaten viskeraalisen endodermin solukon. Aluksi endodermin solut ovat litteitä, mutta myöhemmin ne muuttuvat pylväsmäisemmiksi.

Endodermi indusoi useiden mesodermaalisten elinten, kuten selkäjänteen, sydämen, verisuonten ja jopa koko mesodermaalisen alkiokerroksen syntyä. Vastavuoroisesti mesodermaalinen mesenkyymi ohjailee endodermin muodostumista ruoansulatuskanavan eri osiksi. Endodermi on yhteydessä myös ektodermiin muun muassa nielun, aivolisäkkeen ja peräsuolen muodostamisessa. Endodermin toinen tärkeä tehtävä on muodostaa ruoansulatuskanavan ja hengitysteiden sekä virtsarakon ja virtsaputken epiteelit.

## Endodermistä muodostuvat elimet ja epiteelit
Seuraavat epiteelit kehittyvät yksilönkehityksen edetessä endodermin soluista.

* koko ruoansulatuskanavan epiteeli, lukuun ottamatta suuta ja peräsuolen terminaalipää, jotka muodostuvat ektodermistä
* ruoansulatuskanavan rauhasten pintasolut
* korvatorven epiteeli
* täryontelon epiteeli
* nielu-, kieli- ja kitarisojen epiteeli
* henkitorven, keuhkoputkien ja keuhkojen epiteeli
* virtsarakon ja virtsaputken epiteeli

Endodermistä silmukoituu myös haaroja, joista kehittyy alueen mesodermin kanssa aiheet kilpirauhaselle, lisäkilpirauhasille, kateenkorvalle, keuhkoille, maksalle ja haimalle.

Kynsisammakolla (*Xenopus*) endodermi kehittyy varhaisalkion vegetaalisen puoliskon soluista, jotka vaeltavat gastrulaation aikana alkiopallon sisään. Vegetaalisen puoliskon solut sisältävät runsaasti äidin puolelta perittyä VegT-proteiinia, joka on tärkeä tekijä solujen määräytyessä endodermaalisiksi.

## Lähteet
* 
* 
* 
* 
*
HVO

**HVO** eli *Hrvatsko Vijeće Obrane* oli Kroatian puolustusneuvosto, kuvaavammin **Bosnian kroaattiarmeija** Bosnian sodassa. HVO oli Bosnian kroaattialueen Herceg-Bosnan armeija. Sitä johti Mate Boban.

Se perustettiin 8. huhtikuuta 1992 Hertsegovinassa.

Sodan alkuvaiheessa HVO taisteli Bosnia-Hertsegovinan armeijan (ARBiH)in rinnalla Bosnian serbejä vastaan, mutta kääntyi myöhemmin entistä liittolaistaan vastaan.

Daytonin sopimuksessa vuonna 1995 HVO tunnustettiin Bosnian kroaattien viralliseksi edustajaksi.

## Lähteet

## Aiheesta muualla
Ektodermi

**Ektodermi** on yksi alkionkehityksen alussa määräytyvistä alkiokerroksista, joka sijaitsee alkiolevyssä endodermin ja mesodermin yläpuolella.

Ektodermista muodostuu muun muassa keskushermoston aihe eli hermostoputki, ääreishermoston aihe eli hermostopiena ja ihon orvaskesi. Myös mesodermi, eli keskikerros, indusoituu varhaisen ektodermin soluista.

## Katso myös
* Gastrulaatio
Magneettivirta

**Magneettivirta** on erityisesti teosofiaan ja siihen liittyvään vegetarianismiin liittyvä käsite, joka juontuu ainakin 1800-luvulta. Magneettivirtojen katsottiin kulkevan niin sanotussa eetterissä, jonka katsottiin täyttävän tyhjän tilan ennen kuin sähkömagnetismin periaatteita opittiin ymmärtämään. Magneettivirroilla katsottiin olevan huomattava merkitys sairauksien synnyssä ja ehkäisyssä - koululääketieteen vastaisesti. Magneettivirtoja ei katsota kuvatussa mielessä olevan olemassa tieteellisenä käsitteenä.

Nykyaikanakin on tarjolla runsaasti erilaisia magneettisia amuletteja, joita voidaan pitää esimerkiksi rannerenkaina. Tällaisten teho on lumelääkkeen luokkaa, eli luja usko amulettiin voi lievittää oireita.

* Magneettivirtoja on käsitellyt myös muun muassa runoilija Eino Leino teoksissaan.

* Magneettivuo on fysikaalinen suure, jota ei pidä sekoittaa magneettivirtoihin.
Neutraali mutaatio

**Neutraali mutaatio** on genomissa tapahtuva muutos, joka ei vaikuta sen kantajan kelpoisuuteen. Neutraaleja mutaatioita esiintyy todennäköisimmin genomin niissä osissa, jotka eivät koodaa proteiineja tai rakenteellista RNA:ta tai muuten osallistu geenitoiminnan säätelyyn. Näitä voivat olla esimerkiksi introneissa tapahtuvat muutokset ja hiljaiset mutaatiot proteiinia koodaavissa geeneissä. Aminohappomuutoksenkin aiheuttava pistemutaatio voi olla neutraali, jos aminohappo vaihtuu kemiallisesti samankaltaiseksi toiseksi aminohapoksi niin, ettei syntyvän proteiinin toimivuus muutu oleellisesti.

## Katso myös

*Missense-mutaatio
*Nonsense-mutaatio
X Multimedia System

**X Multimedia System** eli **XMMS** on avoimena lähdekoodina julkaistu mediasoitinohjelmisto Unixin kaltaisille käyttöjärjestelmille.

## Historia
Marraskuussa 1997 Peter ja Mikael Alm julkaisivat soittimen nimeltä *X11Amp*, joka muistutti saman vuoden toukokuussa julkaistua Winamp-soitinta. Soittimesta löytyi jo ensimmäisestä julkaisusta lähtien tuki Winamp-soittimen ulkoasuille. Ohjelman lähdekoodia ei ollut alun perin saatavilla, mutta nykyisin se julkaistaan GNU GPL-lisenssin alaisena. 

10. kesäkuuta 1999 4Front Technologies ryhtyi sponsoroimaan *X11Amp*:n kehitystä ja projekti uudelleen nimettiin *XMMS*:ksi.

Vuonna 2002 XMMS:n alkuperäinen kehittäjä Peter Alm aloitti projektin XMMS2, joka oli tarkoitettu "seuraavan sukupolven" versioksi XMMS:stä. XMMS:n lähdekoodi oli rikkinäinen eikä kovin hyvin suunniteltu, jonka johdosta uusien ominaisuuksien lisäämisestä tuli lähes mahdotonta. Tästä johtuen XMMS:stä oli forkattu vaihtoehtoinen projekti Beep Media Player, jossa ongelmia yritettiin korjata.

## Katso myös
*Luettelo mediasoittimista

## Lähteet

## Aiheesta muualla

* Virallinen sivusto
Ylijoki (Kuortane)

**Ylijoki** tai **Ylipää** on Kuortaneen eteläosassa sijaitseva kylä. Kylä rajautuu pohjoisessa Heikkilän kylään, idässä ja etelässä Alavuden kaupunkiin, lännessä Luhtalan ja Kivenmäen kyliin. Ylijoen kylä koostuu seuraavista kylän osista: Lentilä, Kaatialanpiha, Rintalanmäki, Palomäki ja Sarvikas.
Hiljainen mutaatio

**Hiljainen mutaatio** on pistemutaatio, jossa tiettyä aminohappoa koodaava kodoni DNA-ketjussa muuttuu toiseksi samaa aminohappoa koodavaksi kodoniksi. Hiljaisia mutaatioita pidetään usein evolutiivisesti neutraaleina, koska syntyvä proteiini on DNA:n informaation muuttumisesta huolimatta täsmälleen samanlainen kuin ennenkin. Tämä ei välttämättä kuitenkaan pidä paikkaansa, sillä useilla organismeilla tiettyjä synonyymisiä kodoneita käytetään toisia samaa aminohappoa koodaavia kodoneita useammin ().

## Katso myös
*Missense-mutaatio
*Neutraali mutaatio
*Nonsense-mutaatio
Pakkasukko

**Pakkasukko** () on venäläinen ja itäslaavilainen satuhahmo, joka vastaa jotakuinkin joulupukkia. Pakkasukko voi olla punaisissa, sinisissä, harmaissa tai kullanvärisissä vaatteissa, ja koristeltu muun muassa hopeanvärisin lumihiutalein. 

Pakkasukko liittyy uuteenvuoteen, jota Venäjällä vietetään kuusi päivää ennen Venäjän ortodoksisen kirkon käyttämän juliaanisen kalenterin mukaista joulua 25. joulukuuta eli Venäjälläkin maallisesti käytettävän gregoriaanisen kalenterin mukaan 7. tammikuuta. Pakkasukko on myös pukeutunut venäläisittäin – pitkään turkkiin, joka on vyötetty kankaisella vyöllä. Turkki voi olla melkein minkä värinen tahansa. Päässään Pakkasukolla on pyöreä venäläinen lakki, jonka reunat ovat turkista. Pakkasukon parta on valkoinen, pitkä ja tuuhea. 

Pakkasukko kulkee tyypillisellä venäläisellä kolmivaljakolla eli troikalla (kolmen hevosen vetämä reki) ja mukanaan hänellä on lapsenlapsensa Lumityttö (). Uudenvuodenyönä Pakkasukko ja Lumityttö tuovat lapsille lahjoja sekä toteuttavat ihmisten salaisia toiveita.

Venäläisen Pakkasukon sanotaan asuvan Luoteis-Venäjällä Veliki Ustjugin kaupungissa, mutta Valko-Venäjällä Pakkasukko asustaa Belavežskajan aarniometsän kansallispuistoon perustetulla Pakkasukon tilalla (Pakkasukon talon sijainti ). Neuvostoliiton vaikutusvallan aikana myötä Pakkasukko oli liitettynä uudenvuoden juhlintaan myös joissakin itäisen Keski-ja Etelä-Euroopan maissa. Neuvostoaikana Pakkasukon rooli oli erityisen tärkeä, koska uusivuosi jäi ainoaksi juhlaksi, jota oli vietetty jo ennen bolsevikkivallankaappausta 1917 ja koska joulu oli kielletty kristillisenä, siis uskonnollisena juhlana. Neuvostovaltaa seuranneen Venäjän aikana uusivuosi Pakkasukkoineen on paljolti ottanut kristillisenkin joulun aseman, sillä se seuraa ajankohdaltaan ei-venäläistä joulua aiemmin kuin venäläis-ortodoksinen joulu. 

## Lähteet

## Aiheesta muualla
Eksarkaatti

**Eksarkaatti** on kirkko ('kirkkokunta') sellaisella alueella, jossa ko. kirkolla ei ole autonomiaa eli itsemääräämisoikeutta kirkollisissa asioissa.

Eksarkaattia johtaa piispa, jonka arvonimi on eksarkki.

## Aiheesta muualla
* Eksarkki, eksarkaatti / Ortodoksi.net
Ivica Račan

**Ivica Račan** (24. helmikuuta 1944 &ndash; 29. huhtikuuta 2007) oli kroatialainen vasemmistopoliitikko. Hän toimi Kroatian pääministerinä vuosina 2000–2003 ja edustamansa Kroatian sosiaalidemokraattisen puolueen johdossa 1990–2007. Kroatian kommunistien liiton johtajaksi Račan valittiin vuonna 1989.

## Elämä

Račan syntyi Ebersbachissa Saksassa, jonne hänen perheensä oli lähetetty työpalvelukseen, ja jossa hänen isänsä kuoli. Äitinsä kanssa hän selvisi Dresdenin pommituksesta 1945.

Račan nousi Kroatian kommunistipuolueen tehtävissä Kroatian kevään jälkeisten puhdistusten jälkeen. 1980-luvulla hänestä tuli yksi sen johtajista ja johtaja 1989.

Račan johti Kroatian valtuuskuntaa Jugoslavian kommunistipuolueiden kokouksessa tammikuussa 1990. Serbialaisen Slobodan Miloševićin tukijat hallitsivat kokousta: Sloveenien ja kroaattien edustajien ehdotukset äänestettiin aina nurin. Sloveenien edustajat päättivät lopulta erota Jugoslavian kommunistipuolueesta. Milošević yritti painostaa Račania jäämään kommunistipuolueeseen, mutta tämä vastasi, ettei Jugoslavian kommunistipuolue ilman sloveeneja käy hänelle. Hän sanoi myös: "Kroatia ei enää syötä Serbiaa!" – kroaatit olivat jo pitkään vastustaneet sitä, että Kroatia joutui maksamaan veroa köyhemmän Serbian tukemiseksi.

Račan rikkoi ensimmäisenä vanhan kommunistipuolueen julistaman tabun julistamalla jouluna 1989 joulun sallituksi Kroatiassa ja määräsi ensimmäiset vapaat vaalit vuodeksi 1990. Račanin mielestä Franjo Tuđmanin johtama HDZ, joka voitti Kroatian vaalit vuonna 1990, oli "vaarallisten aikeiden puolue". Kommunismin romahdettua Itä-Euroopassa Račan muutti Kroatian kommunistipuolueen nimeksi Kroatian kommunistien liitto – Demokraattisten muutosten puolue. Vuonna 1994 puolue liittyi Kroatian sosiaalidemokraatteihin (SDH) ja otti SDP-nimen.

Račan toimi Kroatian pääministerinä vuosina 2000–2003 erilaisten hallitusliittoumien turvin. Hänen hallituksensa johtivat tuolloin Kroatian Euroopan valtavirran politiikan tielle Tuđmanin pitkän valtakauden jälkeen. Tuona aikana Kroatia mm. allekirjoitti lähestymissopimuksen Euroopan unionin kanssa.

Račan erosi kaikista asemista sosiaalidemokraattisessa puolueessa huhtikuussa 2007 sairauden vuoksi ja kuoli myöhemmin samassa kuussa munuaissyöpään.

## Lähteet
* 
* 

## Viitteet

## Aiheesta muualla

*